b'\n_START_ARTICLE_\nGrb Ob\xc4\x8dine Trbovlje\n_START_PARAGRAPH_\nGrb Ob\xc4\x8dine Trbovlje je predstavljen na \xc5\xa1\xc4\x8ditu, obrobljenim s \xc4\x8drnim trakom, katerega spodnji rob je ovalen, zgornji pa raven. Grb je razdeljen na zgornji in spodnji del. V spodnjem delu \xc5\xa1\xc4\x8dita je na zeleni podlagi, ki ponazarja zeleno dolino, stiliziran rudarski vozi\xc4\x8dek v \xc4\x8drni barvi. Vozi\xc4\x8dek ponazarja rudarsko tradicijo kraja. V zgornjo polovico \xc5\xa1\xc4\x8dita, ki je svetlo modre barve in ponazarja nebo nad dolino se nad rudarskim vozi\xc4\x8dkom dvigujeta simetri\xc4\x8dno postavljena \xc4\x8drna dimnika ter stiliziran kup premoga med njima.'